Иван Пейчев
Жестока есен…

chitanka.info

Жестока есен,

ти защо се връщаш

в жестоките ми

дни.

Не искам

светлината ти

разсеяна.

Не искам светлина

осигуряваща смъртта.

Жестока есен

с падащи листа,

с банално падащи

листа,

с банален дъжд,

със пътища

отдавна извървяни,

жестока есен

ти защо се връщаш.

Не ще намериш

никой освен мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.